**1. számú melléklet**

**SZOMBATHELY MEGYEI JOGÚ VÁROS KÖZGYŰLÉSÉNEK**

**7/2008. (IV. 29.) ÖNKORMÁNYZATI RENDELETE**

**SZOMBATHELY MEGYEI JOGÚ VÁROS ÖNKORMÁNYZATA**

**KÖZMŰVELŐDÉSI, KÖZGYŰJTEMÉNYI FELADATAIRÓL ÉS**

**ELLÁTÁSUK MÓDJÁRÓL**

Szombathely Megyei Jogú Város Közgyűlése a helyi önkormányzatokról szóló 1990. évi LXV. törvény 16. § (1) bekezdésében, valamint a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Tv.) 77. §-ában foglalt felhatalmazás alapján az alábbi rendeletet alkotja:

**ALAPELVEK**

**1. §**

~~Szombathely Megyei Jogú Város Közgyűlése Tv. 4. §-ában foglaltak szerint a művelődési jogokat minden Szombathelyen élő lakos jogaként elismeri azok feltételeinek biztosítását kötelező feladatának tekinti.~~ ~~Miszerint mindenkinek joga, hogy~~

~~a./ megismerhesse a kulturális örökség javait és ezek jelentőségét a történelem alakulásában, a nemzeti, nemzetiségi és etnikai kisebbségi önismeret formálásában, valamint az ezek védelmével kapcsolatos ismereteket a muzeális intézmények tevékenysége, a könyvtári szolgáltatások, az oktatás, a közművelődés, az ismeretterjesztés, a sajtó és a tömegtájékoztatás útján,~~

~~b./ igénybe vegye a nyilvános könyvtári ellátás rendszerét, a muzeális és közművelődési intézmények szolgáltatásait.~~

~~c./ műveltségét, készségeit életének minden szakaszában gyarapítsa, közművelődési jogai érvényesítése céljából közösséget hozzon létre, s külön jogszabályban meghatározottak szerint szervezetet alapítson, működtessen.~~

~~d./ a Tv. szerint művelődési céljai megvalósításához közművelődési közösségi színteret (a továbbiakban: közösségi színtér) szervező szervezeti és tartalmi segítséget kapjon.~~

**2. §**

Szombathely Megyei Jogú Város Közgyűlése a kötelező közművelődési, közgyűjteményi feladatainak ellátását közművelődési, közgyűjteményi intézmények működtetésével, művelődési közösségek létrejöttének és működésének szakmai-módszertani és anyagi támogatásával segíti.

**I. FEJEZET**

**A RENDELET HATÁLYA**

**3. §**

E rendelet hatálya kiterjed:

~~a./ Szombathely város lakosságára, Szombathely város önkormányzata által, illetve Szombathely Megyei Jogú Város Önkormányzata részvételével működő intézményi társulás által fenntartott és működtetett közművelődési és közgyűjteményi intézményeire,~~

~~b./ az önkormányzat által közművelődési megállapodás keretében ellátott közművelődési, közgyűjteményi feladatokra,~~

~~c./ a közművelődési célú társadalmi szervezetek közművelődési tevékenységére, amennyiben az önkormányzattal feladatellátási megállapodást kötöttek, vagy az önkormányzattól támogatásban részesülnek,~~

~~d./ a közművelődési célú vállalkozásokra, amennyiben az önkormányzattal feladatellátási megállapodást kötöttek, vagy az önkormányzattól támogatásban részesülnek,~~

~~e./ a közművelődési, közgyűjteményi feladatokat ellátó intézmények, szervezetek működtetőire, munkatársaira, alkalmazottaira, amennyiben az önkormányzattal feladatellátási megállapodást kötöttek, vagy az önkormányzattól támogatásban részesülnek,~~

~~f./ Szombathely Megyei Jogú Város Közgyűlésének illetékes bizottságaira, különösen a Kulturális és Idegenforgalmi Bizottságra,~~

1. **Szombathely Megyei Jogú Város közigazgatási területén a közművelődési szolgáltatásokat igénybevevő természetes személyekre,**
2. **Szombathely Megyei Jogú Város Önkormányzata által fenntartott és működtetett közművelődési és közgyűjteményi intézményekre,**
3. **a civil szervezetek közművelődési tevékenységére, amennyiben az önkormányzattal feladat-ellátási megállapodást kötöttek, vagy az önkormányzattól támogatásban részesülnek,**
4. **a közművelődési célú vállalkozásokra, amennyiben az önkormányzattal feladat-ellátási megállapodást kötöttek, vagy az önkormányzattól támogatásban részesülnek.**

**II. FEJEZET**

**KÖZGYŰJTEMÉNYI ÉS KÖZMŰVELŐDÉSI FELADATOK**

**4. §**

~~Szombathely Megyei Jogú Város Önkormányzata Szombathely város kulturális hagyományai és a lakosság művelődési szükségletei alapján kötelezően ellátandó feladatként vállalja fel a Tv. 55. §-ában a nyilvános könyvtár alapfeladatai, valamint a 76. §-ában foglalt közművelődési tevékenységek teljes körét.~~

**5. §**

~~(1) A nyilvános könyvtár alapfeladatai:~~

1. ~~a fenntartó által kiadott alapító okiratban és a szervezeti és működési szabályzatban meghatározott fő céljait nyilatkozatban közzé teszi,~~
2. ~~gyűjteményét folyamatosan fejleszti, feltárja, megőrzi gondozza és rendelkezésre bocsátja,~~
3. ~~tájékoztat a könyvtár és a nyilvános könyvtári rendszer dokumentumairól és szolgáltatásairól,~~
4. ~~biztosítja más könyvtárak állományának és szolgáltatásainak elérését,~~
5. ~~részt vesz a könyvtárak közötti dokumentumok- és információcserében.~~

(2) ~~A fenntartó kiegészítő feladatokat is meghatározhat, amelyekre vonatkozóan külön feladat-ellátási megállapodást köt.~~ **Szombathely Megyei Jogú Város Önkormányzata a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény (a továbbiakban: Kultv.) 55. §-ában és 76. §-ában foglalt feladatokon túlmenően egyéb közgyűjteményi és közművelődési feladatokat is biztosíthat, amelyekre külön feladat-ellátási megállapodást köthet.**

 **6. §**

**Közművelődési tevékenységek**

**Szombathely Megyei Jogú Város Önkormányzata közművelődési alapfeladatai az alábbiak:**

**(1)** az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése, amelynek érdekében kiemelt feladatként kezeli:

1. Szombathely város lakossága élet- és munkaképessége növekedése érdekében a mentális kultúrát, önismeret-fejlesztő alkalmak, tanfolyamok, táborok szervezését, bemutatók, konzultációk, fórumok kínálatát, a természetbarát, környezetvédő közösségek népszerűsítését, segítését,
2. ~~a speciális helyzetű népcsoportok~~ a szociálisan vagy egyéb ok miatt hátrányos helyzetben lévő és a fogyatékkal élők gondjaihoz igazodó ismeretek, képességek, önsegítő, öntevékeny lehetőségek felkutatásának segítését és művelődési közösségeiknek szakmai támogatását,
3. az iskolán kívüli felnőttképzést kiegészítő lehetőségek: nyelvi, számítástechnikai tanfolyamok szervezését; az élethosszig tartó tanulás támogatását, az elektronikus ügyintézés megismertetését a lakosság körében; az emberi kommunikáció új formáinak, valamint az információszerzés rohamos változásainak terjesztését, megismertetését; az iskolában megszerzett alapműveltség és szakképzés megújítását. A szülők, nevelők együttes nevelőtevékenységének hatékonyságfejlesztő alkalmak, folyamatok kezdeményezését, ~~aktuális kérdésekről bővíteni kell az ismeretterjesztés kínálatát~~ **az aktuális kérdésekről az ismeretterjesztés kínálatának bővítését,**
4. az iskolarendszeren kívüli oktatás támogatása a nyilvános könyvtári ellátás segítségével.

**(2)** Szombathely város környezeti, szellemi, művészeti értékeinek, hagyományinak feltárása, megismertetése, a városban lévő művelődési szokások gondozása, gazdagítása, amelynek érdekében kiemelt feladatként kezeli:

1. Szombathely város környezeti, szellemi értékeinek, hagyományainak feltárását, megismertetését helytörténeti információk, dokumentumok gyűjtését,
2. a helyi értéket védő, gazdagító összefogások ösztönzését, a helytörténeti, településtörténeti rendezvények, helyi ünnepek, műsorok, bemutatók, találkozók, fesztiválok, vetélkedők támogatását. Ösztönzi a közösségi emlékezet gazdagításához a kulturális élet eseményeiről a dokumentumok gyűjtését, őrzését, közismertté tételét,
3. elősegíti Szombathely és környezete természeti, környezeti, művészeti, népművészeti, közösségi értékeinek, kiemelkedő személyiségei tevékenységének bemutatását, elismertetését~~, példájuk ismertté tételét~~. **ismertté tételét.**

**(3)** Az egyetemes, a nemzeti, a nemzetiségi és más kisebbségi kultúra értékeinek megismertetése, a befogadás elősegítése, az ünnepek kultúrájának gondozása, melynek érdekében kiemelt feladatként kezeli:

1. az élet minőségi gazdagításához, az ünnepek együttes öröméhez, az esztétikai élmények megéléséhez, az egyetemes, a kisebbségi, a helyi kultúra értékének megismeréséhez művelődési alkalmak, folyamatok biztosítását,
2. a színházi előadások, hangversenyek, kiállítások széleskörű kínálatának biztosítását, irodalmi estek, filmklubok, művészeti, baráti körök szervezését
3. népművészeti, hagyományőrző közösségek életre hívását, működésének segítését, találkozók, fesztiválok rendezését,
4. elősegíti a nemzeti, kisebbségi, etnikai rendezvények, helyi ünnepek, évfordulók; a világi és egyházi hagyományos ünnepek közismertté tételét,
5. a különböző korosztályok eltérő szórakozási és közösségi igényeihez kulturált lehetőségeket, speciális kisközösségek szervezését támogatja,
6. a hazai és nemzetközi kulturális értékek (információk és dokumentumok) gyűjtése, megőrzése, feltárása és rendelkezésre bocsátása.

**(4)** Az ismeretszerző, az amatőr alkotó, művelődési közösségek tevékenységének támogatása, melynek érdekében kiemelt feladatként kezeli:

1. az amatőr művészeti csoportok, körök, klubok, társaságok, egyesületek, együttesek, közösségek tartalmi munkájának szakmai segítését, anyagi és infrastrukturális támogatását, közművelődési színtér biztosítását,
2. tanfolyamok, alkotóműhelyek és táborok kínálatának szélesítését,
3. a népművészet hagyományos tevékenységének gyakorlásához infrastrukturális és anyagi segítség nyújtását, a népi, iparművészeti tevékenységek fejlesztéséhez tanfolyamok, nyári táborok szervezését, bemutatók, kiállítások rendezését, tehetséggondozást,
4. ismeretszerző információk biztosítását közgyűjtemények támogatásával.

**(5)** A helyi társadalom kapcsolatrendszerének, közösségi életének, érdekérvényesítésének segítése, amelynek érdekében kiemelt feladatként kezeli:

1. különböző életkorú érték- és érdekrendszerű civil közösségek művelődési szándékainak támogatását,
2. a településfejlesztő természet-, környezet- és érdekvédő, közéleti, helytörténeti, tudományos körök, egyesületek összefogását, számukra fórumok, bemutató estek szervezését,
3. a különböző rétegek és korosztályok együttműködési alkalmának, tevékenységének támogatását. Az ifjúság érdekérvényesítési, művelődési kezdeményezéseinek intézményi segítését,
4. önigazgatási fórumok, vitaestek, találkozók szervezését, szolidaritási akciók fogadását, különböző civil közösségek közötti együttműködés kezdeményezését, közösségi tér biztosítását,
5. közhasznú információk szolgáltatását.

**(6)** A különböző kultúrák közötti kapcsolatok kiépítésének és fenntartásának segítése, amelynek érdekében kiemelt feladatként kezeli:

1. különböző művelődési alkalmak kínálatát, együttműködési lehetőségek szervezését a helyi közművelődés szereplőivel,
2. az egymástól eltérő jellegű, tárgyú és műfajú kulturális értékek találkozóinak segítését, közös programok, fórumok szervezésének ösztönzését,
3. kapcsolatépítést a közművelődés megyei, regionális, országos szervezeteivel, a határon túli magyarság művelődési közösségeivel, a testvérvárosok kulturális intézményeivel, művelődési, művészeti egyesületeivel.

**(7)** A szabadidő kulturális célú eltöltéséhez szükséges feltételek biztosítása, amelynek érdekében kiemelt feladatként kezeli:

1. a közművelődési, közgyűjteményi intézményekben, a közösségi színtereken a polgárok tájékozódásához, a közösségi művelődéshez, alkotó tevékenységének elősegítéséhez és rekreációjához a célnak megfelelő, esztétikus környezet és infrastruktúra, valamint az adott tevékenységet segítő animáló szakemberek biztosítását,
2. a szabadidő kulturált eltöltésének támogatása közkönyvtári szolgáltatásokkal.

**(8)** Egyéb művelődési lehetőségek biztosítása, amelynek érdekében kiemelt feladatként kezeli:

1. a közművelődési, a közgyűjteményi intézményekben kulturális szolgáltatások és információk nyújtását, a művelődést szolgáló árucikkek forgalmazását,
2. nyilvánosság megteremtését a helyi médián keresztül,
3. közérdekű, közhasznú kiállítások rendezését, vándoroltatását, programok szervezését,
4. a kulturális turizmus segítését,
5. a lakosság különböző művelődési célú, illetve közösségi tér igényű programjának segítését, közművelődési szintér biztosítását.

**III. FEJEZET**

**KÖZMŰVELŐDÉSI, KÖZGYŰJTEMÉNYI FELADATELLÁTÁS SZERVEZETI KERETEI**

**7. §**

(1) Az önkormányzat kötelező közművelődési, közgyűjteményi feladatait elsősorban saját fenntartású közművelődési intézményein (AGORA Szombathelyi Kulturális ~~és Turisztikai~~ Központ, ~~Oladi Általános Művelődési Központ~~, **Berzsenyi Dániel Megyei és Városi Könyvtár)** keresztül végzi. ~~Az önkormányzat által működtetett intézmények tevékenységének meghatározását jelen rendelet melléklete tartalmazza.~~

~~(2) Az önkormányzat közművelődési feladatát az (1) bekezdésben foglaltakon túl a közös fenntartású Megyei Művelődési és Ifjúsági Központon (a továbbiakban: MMIK) keresztül látja el. Az MMIK által végzett kötelező városi feladatok meghatározását az Intézményfenntartó Társulás (a továbbiakban: Társulás) által véleményezett és a két fenntartó önkormányzat közgyűlése megegyező döntése alapján jóváhagyott alapító okirat tartalmazza.~~

~~(3)~~ **(2)** Az önkormányzati kötelező feladatok ellátásába bekapcsolód~~ik~~**nak** ~~a Berzsenyi Dániel Megyei és Városi Könyvtár, a Nyitra Utcai Általános Művelődési Központ valamint a Szombathelyi Siker Könyvtár Alapítvány és a peremkerületi~~ **a** civil szervezetek~~:~~, ~~a Zanati Kulturális Egyesület, Herényi Kulturális és Sport Egyesület, Gyöngyöshermán-Szentkirályi Polgári Kör, Derkovits Városrészért Kiemelkedően Közhasznú Egyesület. A civil szervezetek~~ **amelyek** a közművelődési feladataikat az Önkormányzattal kötött feladat**-**ellátási megállapodás alapján végzik.

~~(4)~~ **(3)**Az Önkormányzat az önként vállalt közművelődési feladatát az alábbi intézmények alaptevékenységhez kötődő közművelődési feladatain keresztül végzi: Weöres Sándor Színház Nonprofit Kft., a Mesebolt Bábszínház, a Savaria Szimfonikus Zenekar, **Savaria Megyei Hatókörű Városi Múzeum** ~~a Szombathelyi Képtár, az Ungaresca Táncegyüttes és a Smidt Múzeum~~ közvetítésével. ~~Nevezett intézmények által – a Weöres Sándor Színház Nonprofit Kft. kivételével – végzett városi feladatok ellátását a Társulás által véleményezett és a két fenntartó önkormányzat közgyűlése megegyező döntése alapján jóváhagyott alapító okiratok szabályozzák.~~

~~(5)~~ **(4)**Az Önkormányzat a közművelődési, közgyűjteményi feladatok ellátására ~~a Kulturális és Idegenforgalmi Bizottság~~ **a kulturális ügyekkel foglalkozó bizottság** javaslata alapján a ~~Tv~~**Kultv**-ben meghatározott követelményeknek megfelelő jogi személlyel (közművelődési, közgyűjteményi intézménnyel), társadalmi szervezettel (egyesülettel, alapítvánnyal), illetve magánszeméllyel (közművelődési, könyvtári szakemberrel) közművelődési megállapodást köthet.

~~(6)~~ **(5)**Az Önkormányzat a közművelődési, közgyűjteményi feladatok ellátása érdekében más szerv, vagy szervezet által fenntartott, illetve működtetett közművelődési szervezetek, illetve intézmények részére támogatást nyújthat városi közművelődési, közgyűjteményi feladatok ellátására.

~~(7)~~ **(6)**A jelen rendelet 7. § ~~(5)-(6)~~ **(4)-(5)** bekezdésében foglalt, az Önkormányzat által a közművelődési, közgyűjteményi célú tevékenységet folytatóknak nyújtott támogatás nem veszélyeztetheti az Önkormányzat kötelezően ellátandó feladatainak megvalósítását.

**8. §**

~~(1)~~ Az Önkormányzat **a** közművelődési, közgyűjteményi feladatai ellátása során együttműködik~~, szükség esetén társulást hoz létre~~ **az alábbi szervezetekkel:**

a**)** a helyi nevelési-oktatási intézményekkel,

b**)** ~~a város nem önkormányzati fenntartású intézményeivel~~, a helyi kulturális tevékenységet végző gazdasági társaságokkal, magánszemélyekkel,

c**)** a helyi közművelődési célú, vagy részben ilyen tevékenységet folytató társadalmi szervezetekkel, civil szervezetekkel, autonóm kulturális közösségekkel,

d**)** egyházakkal,

e**)** nemzetiségi önkormányzatokkal,

 f**)** más települési önkormányzatokkal.

~~(2) A Társulás működésére, szervezetére vonatkozóan az együttműködő önkormányzatok külön megállapodást kötnek.~~

**A KÖZMŰVELŐDÉSI, KÖZGYŰJTEMÉNYI TEVÉKENYSÉG**

**FINANSZÍROZÁSA**

**9. §**

* + - 1. Az Önkormányzat éves költségvetési rendeletében határozza meg az intézményfenntartás, beruházás, fejlesztés kiadásait, valamint az egyes közművelődési, közgyűjteményi tevékenységet folytató szervezetek, intézmények támogatását.
			2. **Az Önkormányzat az éves költségvetési rendeletében biztosítja azt a pénzügyi keretet, amellyel pályázati úton, vagy egyedi kérelem alapján civil szervezetek, gazdasági társaságok, magánszemélyek kulturális tevékenységét támogatja.**

~~(2)~~**(3)** A közművelődési, közgyűjteményi tevékenység finanszírozásába a fentieken túl költségvetésen kívüli források is bevonhatók (mecenatúra, szponzorálás, pályázatok), amely források felkutatása és hasznosítása elsőrendű érdek a minél szélesebb körű igényérvényesítés elősegítése céljából.

**A TÁJÉKOZTATÁS FORMÁI**

**10. §**

Az Önkormányzat közművelődési, közgyűjteményi intézményeinek kiadványai (rendszeres, időszakos kiadványok, reklám- és marketing tevékenység), **elektronikus felületei,** a helyi sajtó ~~(Szombathelyi Televízió, Savaria Fórum)~~, **az önkormányzat hivatalos médiumai,** illetve a város internetes honlapja útján gondoskodik arról, hogy a művelődési lehetőségekről (rendezvényekről, tanfolyamokról, képzési lehetőségekről, irodalmi, művészeti, zenei kiadványokról stb.) széles körben tájékoztatást kapj~~anak~~**on** ~~a művelődési szolgáltatást igénybe vevők~~ **Szombathely Megyei Jogú Város lakossága.**

**~~ÉRTELMEZŐ RENDELKEZÉSEK~~**

**11. §**

~~E rendelet alkalmazása során~~

~~a./ könyvtár: a Tv-ben meghatározott könyvtári dokumentumok rendszeres gyűjtését, feltárását, megőrzését és használatát biztosító szervezet,~~

~~b./ könyvtári szakember: a könyvtáros, a könyvtári informatikus, a könyvtári asszisztens, a segédkönyvtáros, továbbá a könyvtári feladatok ellátásához szükséges felső- vagy középfokú végzettséggel rendelkező személy. A könyvtáros felsőfokú szakirányú végzettséggel rendelkező szakember,~~

~~c./ közgyűjtemény: az állam, a helyi önkormányzat, valamint az országos kisebbségi önkormányzat, a köztestület és a közalapítvány tulajdonában (fenntartásában) működő, vagy általuk alapított könyvtár, levéltár, muzeális intézmény, kép- és hangarchívum,~~

~~d./ közművelődési intézmény: a lakosság közösségi közművelődési tevékenységéhez erre a célra alapított, fenntartott, működtetett megfelelő szakmai, személyi, infrastrukturális feltételekkel és alapító okirattal rendelkező költségvetési szerv vagy egyéb fenntartású intézmény,~~

~~e./ közművelődési szakember: a felsőfokú végzettségű művelődésszervező (népművelő, kulturális menedzser, művelődési menedzser), valamint az e rendeletben meghatározott közművelődési feladatok ellátásához szükséges felsőfokú végzettséggel, vagy felső-, illetve középfokú szakképesítéssel rendelkező személy,~~

~~f./ közművelődési tevékenység: a polgárok iskolán kívüli öntevékeny, önművelő, megismerő, kultúraelsajátító, művelődő és alkotó célú cselekvése, amely jellemzően együttműködésben, közösségekben valósul meg,~~

~~g./ közösségi szintér: a helyi lakosság rendszeres, vagy alkalmi közművelődési tevékenységének, a lakosság önszerveződő közösségeinek támogatás érdekében önkormányzati fenntartásban, önkormányzatok társulásában, vagy közművelődési megállapodás alapján működtetett, erre a célra alkalmassá tett és üzemeltetett, adott helyen rendszeresen működő intézmény, vagy egyéb jogállású létesítmény (helyiségegyüttes, épület).~~

**VEGYES ÉS ZÁRÓ RENDELKEZÉSEK**

**12. §**

(1) Jelen rendelet 2008. május 15. napján lép hatályba. Ezzel egyidejűleg hatályát veszti a 10/2001. (III. 29.), valamint az azt módosító 32/2005. (X. 27.) önkormányzati rendelet.

~~(2) Jelen rendelet függelékét képezi az önkormányzati, Társulási fenntartású közművelődési, közgyűjteményi intézmények alapító okiratai, valamint a közművelődési feladatok ellátásában részt vevő civil szervezetek alapító okiratai és feladat-ellátási megállapodásai:~~

 ~~1. sz. függelék: AGORA Szombathelyi Kulturális és Turisztikai Központ~~

 ~~2. sz. függelék: Weöres Sándor Színház Nonprofit Kft.~~

 ~~3. sz. függelék: Oladi Általános Művelődési Központ~~

 ~~4. sz. függelék: Nyitra Utcai Általános Művelődési Központ~~

 ~~5. sz függelék: Berzsenyi Dániel Könyvtár~~

 ~~6. sz. függelék: Megyei Művelődési és Ifjúsági Központ~~

 ~~7. sz. függelék: Szombathelyi Képtár~~

 ~~8. sz. függelék: Mesebolt Bábszínház~~

 ~~9. sz. függelék: Savaria Szimfonikus Zenekar~~

~~10. sz. függelék: Ungarescsa Táncegyüttes~~

~~11. sz. függelék: Smidt Múzeum~~

~~12. sz. függelék: Szombathelyi Siker Könyvtár Alapítvány~~

~~13. sz. függelék: Zanati Kulturális Egyesület~~

~~14. sz. függelék: Herényi Kulturális és Sport Egyesület~~

~~15. sz. függelék: Gyöngyöshermán-Szentkirályi Polgári Kör~~

~~16. sz. függelék: Derkovits Városrészért Kiemelkedően Közhasznú~~

 ~~Egyesület~~

 (: Dr. Ipkovich György :) (: Dr. Kaczmarski János :)

 polgármester jegyző